section_heading: Tehničke karakteristike
paragraph_text: Osim za potrebe pješaštva, bacač granata se može montirati i na vojna vozila. Kao primarno streljivo, Mk 19 koristi jako eksplozivne M430 granate kalibra 40×53mm. Prilikom udara, granata može ubiti bilo koga u krugu od pet metara te raniti u krugu od 15 metara. Također, granata prilikom direktnog udara može probiti homogeni oklop debljine 5,1&nbsp;cm što zapravo znači da može probiti oklop većine oklopnih transportera i borbenih vozila pješaštva. Same granate su spojene u obliku lanca a pohranjene u metalnim okvirima kapaciteta 32 ili 48 granata.